open-index/open-wikipedia-markdown huggingface dataset:
טטרית של קרים

**טטרית של קרים** היא שפה טורקית המדוברת בעיקר בחצי האי קרים על ידי הטטרים של קרים. זוהי שפה עצמאית לגמרי ואינה ניב של טטרית, כפי שנוהגים לחשוב, אם כי שתי השפות משתייכות לקבוצת השפות הטורקיות. מספר דובריה הרשמי עומד על כ־400,000, אך מספר זה אינו כולל את הטטרים של קרים בטורקיה, שמספרם נאמד בכ־5 מיליון, אך אינו ידוע במדויק. חוץ מאשר בחצי־האי קרים, השפה מדוברת בפזורות השונות של הטטרים של קרים, באוזבקיסטן כ־150,000, ברומניה כ־24,000, בבולגריה כ־3,000, וכן בקהילה קטנה בפולין.

## ניבים
לשפה שלושה ניבים: הנוגאי, הטטי (הנחשב גם כשפה הספרותית ואינו קשור לטאטית יהודית של הקווקז), ויליבוילית. הניב הטטי הוא צאצא של השפה הקומנית וכיום התקרב מאוד לשפה הטורקית האוגוזית. עד 1944 התגוררו הנוגאים בסטפות של קרים, היליבוילים בחוף הדרומי, והטטים בחלק המרכזי. בימינו, כ־55% מדוברי השפה מדברים טטית.

## היסטוריה
שמאל|ממוזער|250px|אזורים בהם מדוברת השפה
השפה החלה מתפתחת כששבטים טורקיים הגיעו לקרים. לאחר קבלת האסלאם, התקבל גם הכתב הערבי ככתב הרשמי לשפה. בתקופת חאנות קרים הייתה השפה הרשמית במדינה טורקית עות'מאנית וצ'גטאי, ולא טטרית של קרים. לאחר הכיבוש הרוסי ב־1783, היגרו רבים מדוברי השפה לטורקיה ואף לבולגריה ורומניה, שהיו תחת שלטון טורקי אותו זמן. ב־1876 הלאומן הקרימי איסמעיל גספרינסקי קבע כי השפה הספרותית תתבסס על הלהג היליבוילי כדי להביא לקרבה בין הטטרים לטורקים. ב־1920 הורם על חצי האי הדגל הקומוניסטי ובכך החל שלטון ברית המועצות, שנתן אוטונומיה לקרים, כחלק מהרפובליקה הרוסית, ב־1921 והטטרית של קרים הוכרזה כאחת משתי השפות הרשמיות. ב־1928 הוכרז הלהג הטטי כשפה הספרותית, והוחל בשינוי הכתב לכתב הלטיני לפי החוק החדש בברית המועצות. ב־1938 הרפורמה לשינוי כל הכתבים בברית המועצות לכתב הקירילי הונהגה גם על הטטרים של קרים. ב־1944 הואשמו הטטרים בשיתוף פעולה עם הגרמנים ופונו בכפייה לאוזבקיסטן. במקביל בוטלה האוטונומיה של קרים ומעמד השפה. לאחר פירוק ברית המועצות ב־1989 החלו טטרים לשוב למולדתם, ובמקביל החל ניסיון שיבה לכתב הלטיני, כטורקיה, אך עיתונים וספרים רבים עדיין יוצאים בכתב הקירילי ומרבית האוכלוסייה מורגלת להשתמש בו.

בשנת 2016 הושמעה השפה הטטרית של קרים לראשונה על במת האירוויזיון כאשר הזמרת ג'מאלה, נציגת אוקראינה, נבחרה לייצג את מדינתה בשיר "1944", העוסק בגירוש המיעוט הטטרי על ידי הצבא האדום. השיר זכה בתחרות במקום הראשון.

## [[פונולוגיה|הגיית השפה]] וכתיבתה

## השוואת טטרית של קרים לטורקית
קטע עיתונות בשתי השפות ממחיש כי השפות דומות מאוד, והשינויים ביניהן מזעריים:

## קישורים חיצוניים

*
*מאמר מאת ולדימיר פוליאקוב באתר הוועד הבינלאומי למען קרים, 2003, נכתב מקור ברוסית ב-1999  

קטגוריה:ערכים שבהם תבנית בריטניקה אינה מתאימה
קטגוריה:שפות טורקיות
קטגוריה:קרים
אנטומבד

**אנטוּמְבְּד** (**Entombed**) היא להקת דת' מטאל שוודית אשר נוסדה בשנת 1987, במקור בשם **[[ניהיליזם|ניהיליסט]]** (**Nihilist**). הלהקה נחשבת לחלוצה בדת' מטאל הסקנדינבי; עם זאת, מאז האלבום *[[Wolverine Blues]]*, היא החלה לשלב השפעות רבות יותר של הארד רוק והבי מטאל, לצד אלמנטים של דת' מטאל ואף גרוב מטאל. אלבום זה נחשב לאלבום הראשון והמשפיע ביותר בסגנון שכיום ידוע בתור דת'נרול. אף על פי שהאלבום זכה לפילוג בקרב מעריצי הלהקה, הוא פנה לקהל רחב יותר, וביסס את המיינסטרים ואת המוניטין הביקורתי שלהם.

האלבום החמישי של הלהקה, *[[Same Difference]]* מ-1998, נחשב לאלבום עם הכי פחות קשר לדת' מטאל שהוציאה Entombed. האלבום מציג את הלהקה עוברת לצליל מטאל אלטרנטיבי מסחרי יותר, ונחשב בדרך כלל לאלבום ה"חלש ביותר" של הלהקה, הן על ידי המעריצים והן על ידי סולן הלהקה לשעבר. באלבום הבא, הלהקה חזרה לנגן דת'נרול, אך אף פעם לא חזרה לסגנון הדת' מטאל ה"טהור" יותר של שני אלבומיה הראשונים.

## חברי הלהקה

*לארס גורן פטרוב – שירה
*אלכס אליד – גיטרה
*ניקו אלגסטראנד – גיטרה בס
*אול דאלסטדט – תופים

### חברים לשעבר
*ג'ורג'ן סאנדסטרום – גיטרה בס
*זוראן – גיטרה בס
*לארס רוזנברג – גיטרה בס
*ניק אנדרסון – תופים, שירה, גיטרה בס
*פיטר סטג'ארנדווינד – תופים

## דיסקוגרפיה
*(1990) Left Hand Path
*(1991) Clandestine
*(1993) Wolverine Blues
*(1997) 
*(1998) Same Difference
*(2000) Uprising
*(2001) Morning Star
*(2003) Inferno
*(2007) Serpent Saints – The Ten Amendments

## קישורים חיצוניים

* 

* וידאוקליפים של הלהקה

## הערות שוליים

קטגוריה:להקות מטאל
קטגוריה:להקות דת' מטאל
קטגוריה:להקות מטאל שוודיות
עמית ענבר

**עמית ענבר** (נולד ב-9 באוגוסט 1972) הוא גולש רוח ישראלי, שלוש פעמים סגן אלוף העולם (1992, 1997, 1998), פעמיים אלוף אירופה (1993 ו-1997) ופעם אחת סגן אלוף אירופה (1998). ייצג את ישראל ב-12 אליפויות עולם, בשבע אליפויות אירופה ובשתי אולימפיאדות (ברצלונה 1992 וסידני 2000) וסיים במקום שמיני ושביעי במשחקים האולימפיים בהתאמה. 4 פעמים דורג במקום ראשון בעולם.

## ביוגרפיה
ענבר נולד וגדל במכמורת. הוא החל לגלוש בעקבות אחיו, ערן, שהיה גולש מצטיין. בהמשך, היה חבר אגודת הפועל תל אביב וייצג את ישראל ב-12 אליפויות עולם, בשבע אליפויות אירופה ובשתי אולימפיאדות.

ב-1992 זכה במדליית הכסף באליפות העולם על גלשן מדגם לכנר, שנערכה בסינגפור. באולימפיאדת ברצלונה (1992) הגיע בתחרות גלשן רוח דגם לכנר למקום ה-8 לאחר שקיבל 118.1 נקודות.

ב-1997 זכה במדליית הכסף באליפות העולם בדגם מיסטרל, שנערכה בפרימנטל שבמערב אוסטרליה. הקדים אותו הגולש הניו זילנדי ארון מקינטוש. ב-1998 זכה שוב במדליית הכסף באליפות העולם בדגם מיסטרל, שנערכה בברסט בצרפת. גם באליפות זו הקדים אותו הניו זילנדי מקינטוש. באולימפיאדת סידני בשנת 2000 הגיע למקום ה-7 בתחרות המיסטרל, לאחר שקיבל 99 נקודות.

ענבר שימש כמאמן נבחרת הגלישה של ישראל וכמו כן היה מאמנו של הגולש הישראלי גל פרידמן. ענבר הוא בעל מועדון גלישה בחוף ינאי ומכמורת. מאמן באופן פרטי או קבוצתי בכל סוגי הגלישה ברחבי הארץ והעולם. כמו כן מוציא טיולי גלישה ברחבי העולם.

## קישורים חיצוניים

* קישור לסיפור חייו של עמית ענבר מהאתר הרשמי
* עמית ענבר באתר איגוד השיט בישראל 

## הערות שוליים

קטגוריה:גולשי רוח ישראלים
קטגוריה:שייטים אולימפיים ישראלים
קטגוריה:משתתפים ישראלים באולימפיאדת ברצלונה (1992)
קטגוריה:משתתפים ישראלים באולימפיאדת סידני (2000)
קטגוריה:ספורטאי הפועל תל אביב
קטגוריה:מכמורת: אישים
קטגוריה:בוגרי התיכון האזורי ע"ש בן-גוריון בעמק חפר
קטגוריה:שייטים באולימפיאדת ברצלונה (1992)
קטגוריה:שייטים באולימפיאדת סידני (2000)
קטגוריה:ישראלים שנולדו ב-1972
מנתול

ממוזער|גביש מנתול
**מנתול** (מלועזית: **Menthol**) הוא תרכובת אורגנית קוולנטית כיראלית וסוג של טרפנואיד, הנוצרת באופן מלאכותי או נרכשת ממיצוי נענע חריפה או סוגים אחרים של שמני נענע.

## השפעה ביולוגית
למנתול איכות מאלחשת מקומית והשפעה הנוגדת גירויים.
זוהי מולקולה קטנה (ראו איור), מסיסה בשומן (הידרופובית) כך שהיא יכולה לחדור דרך שכבת האפיתל ולהגיע אל העצבים האחראים לתחושת החום והקור ובפרט לקצוות התחושתיים הצפופים של העצב המשולש ברקמה הרירית של הפה והלוע.

למנתול יכולת להגביר את רגישותם של קולטני העור הרגישים לקור, ובכך הוא יוצר את ההרגשה הקרירה המפורסמת שלו. הוא אינו משפיע בפועל על טמפרטורת העור ואינו יוצר בעצמו את תחושת הקירור, אלא רק מעלה את הרגישות לקירור מקומי. מציצת סוכריית מנטה בפה סגור לא תיצור, לכן, הרגשת קור ("רעננות"), אבל הקירור הקל שגורמת שאיפת אוויר לאחר שהמנטול פעל על קצות העצבים תגרום לתחושת קור חזקה.

## שימושים
*הקלה קצרת טווח על כאבי גרון וכאבי לוע קלים
*תוסף לסיגריות להקלה על גירוי גרון וסינוסים כתוצאה מעישון ושיפור ריח הפה של המעשן
*תוסף לג'לים ומשחות להקלה על כאבי שרירים
*תכשירים להקלה על כוויות שמש
*תוסף למשחות שיניים ונוזלי שטיפת פה
*סוכריות ומסטיקים
*אסטרים של מנטול משמשים להוספת ניחוח פרחים לבשמים

ישנן ראיות כי המנתול מוכר ביפן כבר מעל 2000 שנה. במערב, הוא בודד רק ב-1771, על ידי הגרמני הירונימוס דייוויד גאוביוס.

## קישורים חיצוניים

*
* 

קטגוריה:כהלים
קטגוריה:טרפנואידים
קטגוריה:חומרי טעם וריח
נקטרינה

שמאל|ממוזער|250px|פרי הנקטרינה
**נֶקְטָרִינָה** (שם מדעי: ***Prunus persica nectarina***) הוא עץ פרי גלעיני ממשפחת הוורדניים, זן (תת-מין) המשתייך למין אפרסק.

## היסטוריה
מקור הנקטרינה בסין, שם גודלה במשך 4,000 שנה ויותר ועדיין נפוצה כעץ בר. בימי קדם הועבר הפרי (האפרסק) לפרס, ומכאן שמו המדעי (persica). בימי אלכסנדר מוקדון הובא האפרסק מפרס ליוון ומשם פשט גידולו לארצות אגן הים התיכון. הספרדים העבירוהו ליבשת אמריקה והיום הוא נפוץ בכל רחבי העולם. הארצות העיקריות המגדלות את הפרי הן ארצות הברית, איטליה, יפן, צרפת, ספרד, ארגנטינה וסין.

## מאפיינים
הנקטרינה שונה משאר האפרסקים בכך שאין פלומה על הפרי, הקליפה החלקה מקנה מראה מבריק כשל שזיף. היעדר הפלומה הופך את הפרי רגיש יותר לפגיעה. העדר הפלומה הוא תכונה גנטית רצסיבית: נקטרינה שהואבקה מאפרסק עשויה להניב אפרסקים (מזרעיה), ולהפך. הנקטרינה בדרך כלל קטנה ומתוקה יותר מאפרסק "רגיל" אך יש חפיפה בהתפלגות הגודל ומידת המתיקות.

מטעי נקטרינה בישראל מצויים בעיקר במרכז שפלת החוף, בהרי הגליל, בהרי ירושלים ובגוש שילה.

הנקטרינה פורחת בעיקר באביב, על ידי האבקה עצמית. רוב הזנים הגיעו לישראל מדרום ארצות הברית ומועד הבשלתם חל מאפריל ועד אוקטובר. בעונת ההבשלה קוטפים את הפרי הבשל מדי כמה ימים כשצבע היסוד שלו הופך מירוק לצהבהב או לבנבן.
[שמאל|ממוזער|350px|שלבי הבשלת פרי הנקטרינה, לאורך כ-7 חודשים וחצי:<br />
1. [ניצן 
2. תחילת הופעת עלים ופרחים 
3. הפרחים כבר מפותחים לחלוטין, ותהליך ההאבקה על ידי הרוח או חרקים החל. 
4. לאחר שתהליך ההאבקה הושלם בהצלחה, הפרחים מתו, והעלים צמחו על מנת להתחיל את תהליך הפוטוסינתזה כדי לספק לצמח מזון. 
5. הפרי החל לפרוח ולהתפתח אך עדיין אינו אכיל. 
6. הפרי בשל.]]
הנקטרינה היא זן של אפרסק ולא הכלאה של אפרסק ושזיף, כפי שנהוג לחשוב (מחשבה זו הקנתה לנקטרינה את השם העממי "**אפרשזיף**", הלחם בסיסים של "אפרסק" ו"שזיף"). דרווין מציין הופעת נקטרינות על ענפי אפרסקים ולהפך כהוכחה לקרבה הרבה ביניהם (ראיה לכך שאין מדובר במינים שונים או במין בהתהוות). 

## ערך תזונתי
הנקטרינה עשירה בקרוטן, ההופך בגוף לוויטמין A וכן באשלגן, בברזל ובוויטמין C, וויטמינים נוספים.

## קישורים חיצוניים

* 
* מהי הנקטרינה ומה ההבדל בינה לאפרסק?, באתר אנציקלופדית אאוריקה

## הערות שוליים

קטגוריה:ורדיים
קטגוריה:פירות נשירים
קטגוריה:פירות מאכל
פורט (יין)

שמאל|ממוזער|200px|סוגים שונים של יין פורט
**פּוֹרְט** (בפורטוגזית: **Vinho do Porto**) הוא יין אדום מתוק ומחוזק, המיוצר בחבל היין אלטו דורו בפורטוגל, ומיוצא מהעיר פורטו בצפון המדינה, והיא מקור שמו. היין מכיל כ-20% אלכוהול.

מקור היין ביקבים שנפתחו בצפון פורטוגל על ידי סוחרי יין אנגלים שחיפשו תחליפים ליין בורדו בעת מלחמה עם צרפת במאה ה-17. לפיכך, לרוב יינות הפורט שמות אנגליים, למרות מוצאם הפורטוגלי.

היין מבוקבק במפעלים הנמצאים בעיר התאומה של פורטו שנמצאת על הגדה הדרומית של הנהר, וילה נובה דה גאיה. יין הפורט מקבל את טעמו המיוחד מברנדי שמוסף אליו בתהליך התסיסה. התוספת גורמת לתסיסה להיעצר וכתוצאה מזה מתיקות הענבים נשמרת. עובדה זו נתגלתה במקרה על ידי סוחרים בריטיים, שהוסיפו ברנדי ליין כדי לחזק אותו במשך מסעותיהם הימיים הארוכים לבריטניה.

על גבי בקבוקי יין אלו לא מצוינת שנה, היות שהיין בכל בקבוק מיוצר מתערובת (בלנד) של יינות מחוזקים. בשנים משובחות במיוחד מוציאים בתי הפורט יין הנקרא וינטג' הנושא את שנת הבציר. היין עצמו מיושן בדרך כלל במשך מספר שנים (בהתאם למותג ולרמה) בחביות עץ אלון ואלו משמשות לאחר מכן ליישון ויסקי ובפרט בורבון.

שנות הבציר המשובחות הן: 1963, 1977, 1985, 1994, 1997.

## סוגי פורט
קיימות רמות איכות שונות של פורט: הרמה הנפוצה והזולה ביותר היא Ruby, הרמה הבאה היא Garrafeira, רמה משובחת היא Tawny, והרמה הגבוהה ביותר היא הווינטג' המיוצרת רק בשנות בציר משובחות.

## מותגים
*קינטה דה נובל
*פונסקה
*גרהאם
*וורן
*סאנדמן (Sandeman)

## קישורים חיצוניים

* 
* 

קטגוריה:יינות
Faith (אלבום של ג'ורג' מייקל)

**Faith** (מאנגלית: אמונה) הוא אלבומו הראשון של ג'ורג' מייקל בקריירת הסולו שלו. האלבום אשר יצא בשנת 1987, הגיע למקום הראשון במצעד האלבומים של מגזין הבילבורד והיה לאלבום הראשון על ידי אומן סולו לבן אשר זכה לכבוש את מצעדי ה-R&B. ב-2003 הגיע האלבום למקום 480 ברשימת 500 האלבומים הגדולים בכל הזמנים של מגזין הרולינג סטון. בנוסף, הגיע האלבום לדירוג 79 בסקר שנערך ב-2005 על ידי ערוץ 4 הבריטי למציאת 100 האלבומים הגדולים ביותר של כל הזמנים. האלבום הצליח להכניס ארבעה סינגלים לראש המצעד בילבורד הוט 100, ובכך הפך מייקל לבן האמנים היחידים שעשו זאת.

האלבום זכה בפרס גראמי לאלבום השנה.

בשנת 2012, מגזין הרולינג סטון ערך בשנית את רשימת "500 האלבומים הגדולים בכל הזמנים" ודירג את האלבום במקום ה-472. מהדורה הבאה של הרשימה, שנערכה בשנת 2020, האלבום דורג במקום ה-151 ברשימת 500 האלבומים הגדולים בכל הזמנים. מגזין *Spin* כלל את האלבום במקום ה-270 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2019.

## רשימת רצועות




## קישורים חיצוניים

## הערות שוליים

קטגוריה:אלבומי בכורה מ-1987
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום השנה
קטגוריה:אלבומי יהלום בארצות הברית
קטגוריה:אלבומי יהלום בקנדה
קטגוריה:אלבומי חברת קולומביה רקורדס
גיבור גרמניה המזרחית

**גיבור גרמניה המזרחית** (בגרמנית: Held der DDR) היה התואר הגבוה ביותר של הרפובליקה הדמוקרטית הגרמנית כאשר העיטור הגבוה ביותר הוא עיטור קרל מרקס.

העיטור נוצר בשנת 1975 בהשראת העיטור הסובייטי גיבור ברית המועצות, העיטור הוענק על תרומה יוצאת דופן לרפובליקה הדמוקרטית הגרמנית.

הזוכים בעיטור קיבלו באופן אוטומטי גם את עיטור קרל מרקס ונהנו מהטבות שונות מטעם המדינה כולל קצבה שנתית של 25,000 מארק מזרח גרמני. העיטור נועד לחזור לידי המדינה עם מותו של הזוכה.

## עיצוב
העיטור היה בצורת כוכב מזהב שעליו בחזיתו היה עיגול עם סמלה של גרמניה המזרחית מוקף בעלי אלון, החלק האחורי של העיטור היה חלק ועליו היה כתוב רק את שם היצרן ושם העיטור.

העיטור היה תלוי מסרט בצבע אדום, על הסרט הייתה מחוברת סיכה של עלי אלון, חלק מן העיטורים שובצו בשמונה יהלומים, חמישה על עלי האלון ושלושה על סרט המדליה.

## מקבלי העיטור

התואר הוענק 17 פעמים, כאשר איש אחד קיבל אותו שלוש פעמים ושלושה אנשים - קיבלו אותו פעמיים. בין המעוטרים - 6 אזרחי מזרח גרמניה ו5 אזרחי ברית המועצות. 

* ליאוניד ברז'נייב - 13 בדצמבר 1976, 18 בדצמבר 1979, 18 בדצמבר 1981
* היינץ הופמן - 28 בנובמבר 1975 ו-28 בנובמבר 1980
* אריך מילקה - 1 בדצמבר 1975 ו-28 בדצמבר 1982
* פרידריך דיקל - 1 בדצמבר 1975 ו-28 בדצמבר 1983
* אריך הוניקר - 2 באוגוסט 1982 ו- 9 במאי 1987
* זיגמונד יאן - 21 בספטמבר 1978
* ואלרי ביקובסקי - 21 בספטמבר 1978
* ולדימיר קובליונוק - 2 בנובמבר 1978 
* אלכסנדר איוואנצ'נקוב - 2 בנובמבר 1978 
* וילי שטוף - 9 ביולי 1984
* ניקולאי טיחונוב - 14 במאי 1985 

## קישורים חיצוניים

*
קטגוריה:גרמניה: עיטורים
קטגוריה:גרמניה המזרחית
קטגוריה:אותות ועיטורים אזרחיים
פרפור עקוד

[ממוזער|פרפור עקוד על גב [היפופוטם.]]
ממוזער|פרפור עקוד בתעופה לקראת ציד
**פרפור עקוד** (שם מדעי: *Ceryle Rudis*) הוא מין יחיד בסוג **פרפור**, השייך למשפחת השלדגיים. שמו ניתן לו משום שהוא מרבה לרפרף-לפרפר מעל פני המים. הפרפור העקוד נפוץ בכל אזור אפריקה שמדרום לסהרה, ובדרום אסיה מטורקיה ועד סין. בישראל הוא עוף יציב. הפרפור העקוד הוא העוף המצטיין ביותר ביכולת הצלילה שלו מגובה רב.

## תכונות
צבעיו של הפרפור הם שחור ולבן ונוצותיו בולטות מקדקודו. הראש שחור ובולט בו לובנם של פס הגב, הלחיים והסנטר. צבע קשתית העין שחום. המקור והרגליים שחורים. הנוצות של חלקי הגוף העליונים שחורות אך עטורות בפס לבן דק. פרטי המבנה דומים לפרטיו של לבן חזה אך כנף הפרפור ארוכה יותר. הכנפיים שחורות ומוכתמות בלבן. הזנב שחור וקצהו עטור בלבן. במבט מלמטה הגחון, סוככות הכנפיים התחתונות ורוב אורכן של אברות הכנף הם לבנים, וכך נוצרת צללית כמעט לבנה.

הזכר והנקבה דומים זה לזה, אלא שלזכר שני פסים שחורים לרוחב החזה, העליון רחב והתחתון צר ואילו לנקבה שני כתמים שחורים בשולי החזה, מעין פס אחד לא סגור.

אין הבדל בניצוי בין עונות השנה. הצעיר דומה לבוגר אך בחזהו ענק אפור ולא שחור, ושולי נוצות סנטרו וקדמת צווארו עטורים בפס אפור דק.

אורך גופו של הפרפור עקוד כ-27 סנטימטרים, ומשקלו כ-80 גרמים.

הוא מצוי ליד מקווי מים אך מזדמן גם בחוף הים. עוף זה חברותי יותר מבני משפחתו ולעיתים אפשר לראות במשך היום פרפורים אחדים השוהים יחד. באזורים מסוימים, כגון, נחל תנינים, נוהגים להיאסף עשרות פרפורים ללינה מקובצת.

הפרפור ניזון בעיקר מדגים. לרוב מאתר הפרפור את הדגים "ממבט על" – רפרוף גבוה מעל פני המים, צונח לעבר טרפו וסועד את ארוחתו.

הפרפור מקנן לעיתים במושבות. הקן הוא מחילה חפורה בקיר עפר. אורכה עשוי להגיע לשני מטרים. בתטולה על פי רוב ארבע ביצים. צבע הביצה לבן. ההורים דוגרים במשך כעשרים יום. הם מאכילים את הגוזלים במשך כ-25 ימים לפני פריחתם מהקן ועוד שבועות אחדים לאחר מכן. פרפור עקוד משלים, ככל הנראה, 2 מחזורי קינון בשנה.

## קישורים חיצוניים

מרכז|ממוזער|700px|פרפור חוטף טרף מהמים.

## הערות שוליים

קטגוריה:טקסונים שתוארו בידי קארולוס לינאוס
קטגוריה:ארץ ישראל: כחלאים
קטגוריה:שלדגיים
קטגוריה:עופות יחידים בסוגם
קטגוריה:בעלי חיים שתוארו ב-1758
קטגוריה:הרפובליקה הדמוקרטית של קונגו: עופות
סאנטר-עמק הלואר

**סאנְטְר-עמק הלואר** (בצרפתית: **Centre-Val de Loire**) הוא אחד מ-18 חבלי הארץ המנהליים של צרפת. חבל זה כולל 
את שלושת חבלי הארץ ההיסטוריים ברי, אורליאנה וטורן. הוא מורכב משישה מחוזות, והוא ממוקם בלב המדינה. גבולות חבל זה לא השתנו במסגרת שינוי גבולות חבלי צרפת שנעשה בתחילת 2016. שטחו נותר זהה, אולם שם החבל שונה, ונוסף לו השם Val de Loire עקב מיקום עמק הלואר בשטחו.

## גאוגרפיה

שטחו של חבל סאנטר-עמק הלואר מורכב בעיקר ממישורים ומרמות המאופיינים בנופים מגוונים - מהקווסטות   העשויות מאבן גיר, ליער הענק של אורליאן (הגדול ביותר בצרפת), ועד השטח רווי האגמים, חביבן של הציפורים וחיות הציד, הנושא את השם סולוניה. 

את שטח החבל חוצה הנהר הארוך בצרפת, נהר הלואר (275 ק"מ), ממזרח למערב. הנהר מכיר רמות ספיקה משתנות, והיות ופלגים רבים פוגשים אותו בשטח החבל, החבל נמצא בסכנת הצפה.

הסממן הבולט של החבל הוא עמק הלואר, הידוע גם בתור "הגינה של צרפת" ו"ערש השפה הצרפתית". רוב טירות עמק הלואר המפורסמות שוכנות בו, והן מביאות לחבל תיירים רבים.

## היסטוריה
### הרכב טריטוריאלי

חבל סאנטר-עמק הלואר מורכב משטחם ההיסטורי של הפרובינציות הבאות:

* פרובינציית אורלאַנֶה, אשר נוצרה עוד לפני המהפכה הצרפתית ושאבה את שמה מהעיר אורליאן.
* פרובינציית טורן, אחת מהפרובינציות העתיקות של צרפת, את שמה היא שואבת מן הקלטים.
* פרובינציית בֶּרי, היא מפורסמת בהיותה מקום הלידה של מספר מלכי צרפת ורבים ממשפחת המלוכה הצרפתית.
* פרובינציית מן המוכלת בעיקר במאיין ובסארת' 
* חלק מפרובינציית פארש ההיסטורית.

## כלכלה

חבל ארץ סאנטר-עמק הלואר הוא במקום הראשון בגידול דגן באירופה, והוא החמישי בחבלי צרפת מבחינת תעשייה. תעשיית המשקים החקלאיים באזור מעסיקה כ-70,000 איש (מעל 7% מהתעסוקה בחבל).

אזור אורליאן - שארטר ידוע בכינויו "עמק הקוסמטיקה" משום היותו של האזור גדוש בתעשייה זו. העמק מעסיק כ-16,000 איש ומגלגל הכנסה של כ-2.5 מיליארד אירו.

## קישורים חיצוניים

* 

* 

*
קטגוריה:צרפת: חבלים
קים דה-ג'ונג

**קים דה-ג'ונג** (בקוריאנית: **김대중**, מבוטא כ"קִים דֶה ג'וּנְג", IPA: /kim.dɛ.ʥuŋ/; 6 בינואר 1924 – 18 באוגוסט 2009) היה נשיא קוריאה הדרומית בשנים 1998–2003, וחתן פרס נובל לשלום לשנת 2000.

במשך שנים רבות היה קים בין המתנגדים הבולטים למשטר בקוריאה הדרומית ופעיל למען הדמוקרטיה, פעילות שעלתה לו במאסר ובגלות. באותה תקופה הוכרז אסיר מצפון על ידי ארגון אמנסטי אינטרנשיונל. הוא חזר לארצו עם כינונה מחדש של הדמוקרטיה, והתמודד על הנשיאות ב-1987, בבחירות הדמוקרטיות הראשונות שנערכו במדינה מאז 1961. אף שהפסיד בבחירות אלה ופעם נוספת ב-1992, הוא ניצח בניסיונו השלישי, בבחירות שנערכו ב-1997, ונכנס לתפקידו בפברואר 1998.

## תקופת הנשיאות
קים דה-ג'ונג נבחר לנשיא בתקופה של משבר כלכלי חמור בארצו, כחלק מן המשבר הפיננסי שפקד את מזרח אסיה. הוא חולל שורת רפורמות כלכליות, בעידוד קרן המטבע הבינלאומית, במטרה לאושש את הכלכלה. הרפורמות התמקדו בהסדרת פעולתם של התאגידים הגדולים ורבי העוצמה במדינה (צ'בול). יש המייחסים למדיניותו את ההתאוששות מן המשבר, ואחרים טוענים שהיא הייתה מתרחשת גם בלעדי הצעדים שנקט.

בתחום יחסי החוץ צידד במדיניות של פיוס כלפי קוריאה הצפונית. בשנת 2000 השתתף בוועידת פסגה היסטורית עם נשיא הצפון, קים ג'ונג איל, שבמהלכה הוסכם על איחוד משפחות מוגבל ועל הצהרה משותפת למען איחוד עתידי בין שתי הקוריאות. על מדיניות זו, ועל מאבקו כפעיל למען הדמוקרטיה, הוענק לו פרס נובל לשלום לשנת 2000.

## קישורים חיצוניים

* 
* 
* 

## הערות שוליים

קטגוריה:נשיאי קוריאה הדרומית
קטגוריה:זוכי פרס נובל לשלום
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:מסדר האמבט: אבירים וגבירות הצלב הגדול
קטגוריה:סגל אוניברסיטת קיימברידג'
קטגוריה:אסירי מצפון על פי ארגון אמנסטי אינטרנשיונל
קטגוריה:חברי האספה הלאומית של קוריאה הדרומית
קטגוריה:אסירים פוליטיים
קטגוריה:ילידי 1924
קטגוריה:דרום קוריאנים שנפטרו ב-2009
קטגוריה:מנהיגים שישבו בכלא טרם כהונתם
תסמונת קובאד

**[[תסמונת]] קובאד** הוא מונח רפואי ל"הריון סימפתטי". התופעה מופיעה אצל גברים במהלך ההריון של בת זוגם. במהלך תקופה זו הם חשים תסמינים דמויי הריון, כגון כאבים בפטמות, בטנם מתנפחת, הם חווים כאבי הזדהות ומרגישים שהם חווים את ההיריון יחד עם בת זוגם. תופעה זו נחקרה מעט יחסית, על אף שמחקרים מראים כי 11%-50% מהגברים באוכלוסייה המודרנית חווים את התופעה ברמות שונות. התופעות בדרך כלל מתרחשות בסוף השליש הראשון של ההיריון, פוחתות בשליש האמצעי ומתחזקות לקראת השליש האחרון של ההיריון.

## התסמינים

התסמינים כוללים: עלייה במשקל, בעיות נשימה, בחילות, הפרעות בשינה, צרבות, כאבי בטן, כאבי גב, כאבי ראש, גודש, כאבים בפטמות, נפיחות וכאבי שיניים. במקרים נדירים יותר חווה הגבר כאבים הדומים לצירי לידה, דיכאון סב לידתי ודימום מהאף.

## מקור השם
מקור השם מצרפתית - couver, שמשמעו "לבקוע". האנתרופולוג אדוארד טיילור טבע את המושג כאשר ראה טקסים שנעשים בקרב שבטים פרימיטיביים במהלך מסעותיו. טקסים אלו נעשו בחברות פרימיטיביות ביוון העתיקה, תאילנד, האימפריה הרומית, ספרד, רוסיה, סין, ושבטים בצפון ובדרום אמריקה. בטקס, האב היה נשכב במיטה בזמן הלידה ומחקה את צירי לידה, כמו כן היה עליו לצום ולהימנע מפעילות בעלת אופי תוקפני. מטרת הטקסים הייתה להרחיק את הרוחות ולהגן על האם והתינוק, בד בבד עם התקרבות האב לתינוק.

תסמינים שונים של התופעה ניכרים כיום במגוון רב של תרבויות בעולם, כולל בתרבות המערבית.

## גורמים
ישנן שתי תאוריות המנסות להסביר את התופעה:
* **התאוריה הפסיכולוגית** - טוענת כי הבסיס לתופעה הוא פסיכוסומטי. הגבר פועל בצורה לא-מודעת ולא רצונית מתוך מצוקה נפשית ורגשית. כמו כן ניתן לראות בתהליכי מודרניזציה סיבה להגברת התסמונת: הגבר מתקרב לתפקיד האב המטפל וישנה הזדהות עם האישה ורצון להתקרב ולטפל בילד. גברים לוקחים חלק יותר פעיל בתהליך ההכנה ללידה וכך השפעות הלידה חלות גם עליהם.
* **התאוריה הביולוגית** - טוענת כי הבסיס לתופעה מצוי בשינויים הורמונליים. במחקרים אשר בדקו גברים כעשרה שבועות מתחילת ההיריון ועד חודש לאחר ההיריון נמצא כי ישנה ירידה ברמת הטסטוסטרון ועלייה ברמת הפרולקטין (האחראי אצל האם לייצור החלב לאחר הלידה). נמצאו גם שינויים בהורמון הקורטיזול והאסטרדיול.

על אף שתסמונת זו נפוצה בקרב גברים בחברות רבות בעולם, נדרש עוד מחקר רב על מנת להבין את התופעה לעומקה.
* **התאוריה האנתרופולוגית** - טוענת שהגבר כביכול עובר את תהליך הלידה במקביל לאישה בבקתה אחרת, הסיבה לכך שבזמן הלידה האישה מצויה בסכנה ולכן הגבר רוצה לבלבל את השד שלא יגיע אליה/ יגיע באיחור כלומר מעוניין לעכב אותו. קיימת סיבה נוספת למעשה זה והיא שהגבר מעוניין לקחת על עצמו את תפקיד האב החברתי מכיוון שבחברות מסוימות לא תמיד היה קשר ישיר וברור בין יחסי מין לכניסה להריון.

## ראו גם
* הריון מדומה

## קישורים חיצוניים
* 
* [Hormonal correlates of paternal responsiveness in new and expectant fathers](http://www.ehbonline.org/article/S1090-5138(99)00042-2/abstract)
* Couvade Syndrome: Sympathetic Pregnancy
* Male Sympathetic Pregnancy
* The Making of a Modern Dad

קטגוריה:היריון
קובאד
פרופוליס

ממוזער|שמאל|פרופוליס

**פרופוליס** היא תערובת הנאספת ומעובדת על ידי דבורים ומורכבת בעיקרה משרף עצים, דונג ורוק של הדבורה האוספת. לפרופוליס כינויים רבים, כגון: "דבק דבורים", "האנטיביוטיקה של הטבע" ו"השעווה השחורה". הרכב הפרופוליס תלוי בסוג הצמחים הנגישים לדבורים. מקור שם התערובת הוא מיוונית: 'פרו' - לפני, 'פוליס' - עיר, וייתכן שהיא נקראת כך עקב שימושן של הדבורים בחומר לצורך אטימת חורים בכוורת (כמו השער שנמצא בחזית העיר).

הפרופוליס נמצא בשימוש בידי האדם עוד מימי מצרים העתיקה, היוונים והרומאים - כתרופה, כחומר דבק לכלים, לאטימת סדקים במכלים וכן לחניטה – עקב היותו של החומר מונע ריקבון לצורך שימור מומיות.

## מרכיבים
*שרף - כ-55%
*דונג וחומצות שומן - כ-30%
*דבש ושמנים אתריים - כ-10%
*אבקת פרחים - כ-5%
*פלבנואידים וחומצות פנוליות (בנזיל אלכוהול, חומצה בנזואית, חומצה קפאית וחומצה פרולית)
*חלבונים מאבקה וחומצות אמינו (ארגינין ופרולין)
*מינרלים וחומרים אורגניים כמו ברזל, עופרת ואבץ
*קטונים
*לקטונים
*קווינונים
*סטרואידים
*ויטמינים מקבוצת B
*סוכרים

## איסוף פרופוליס
שיחור אחר פרופוליס ידוע רק אצל דבורת הדבש וחלק מהדבורים חסרות העוקץ.

ישנם שני הבדלים בין איסוף פרופוליס לאיסוף אבקת פרחים:
#העברת הפרופוליס לאורך אותו צד של הגוף לעומת פעולת רגליים צולבת במקרה של האבקה.
#פריקה בכוורת על ידי עמלה אחרת, לעומת פריקה באופן עצמאי על ידי הדבורה האוספת.

### איסוף על ידי הדבוראי
הפרופוליס מופק בצורה מוגברת באמצעות גידול דבורים בעלות נטייה גבוהה לאיסוף. ניתן להגדיל את כמותו על ידי יצירת חללים לא טבעיים, אך הדבר עלול להפריע לטיפול השוטף של תחזוקת המכוורת מאחר שהפרופוליס נדבק לידיים ולבגדים במזג אוויר חם, מזהם טבעי של דונג, מסרבל הסרת חלות דבש לשיווק ומקשה על שליפת חלות מהכוורת.

### מיצוי הפרופוליס
מיצוי הפרופוליס נעשה בדרכים שונות על ידי אתנול, גליקול, מים או שמן. תהליך המיצוי הכרחי למניעת הופעת תסמינים של אלרגיה מאחר שהפרופוליס מכיל ארס של חרקים אשר נלכדו בתוכו.

## פרופוליס בכוורת
### שימושים בפרופוליס בכוורת
ממוזער|שמאל|פרופוליס בכוורת
*דיפון החלק הפנימי של חללי הקן וחלות ולד
*תיקון חלות
*מילוי חללים צרים
*הקטנת פתח הכניסה
*כליאה של חרקים ובעלי חיים מתים
*ערבוב כמויות קטנות עם דונג לאיטום תאי ולד
*היגיינה והגנה מפני מחלות
*חיטוי תאי הכוורת
*ציפוי הסביבה החיצונית של הכוורת

### תכונות הפרופוליס בכוורת
*אנטי-בקטריאלית: Bacillus larvae ← American foul brood
*Streptococcus pluton ← European foul brood
*אנטי-פטרייתית Ascosphaera apis ← Chalkboard pathogen
*אנטי-ויראלית

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:דבוראות
סקלת קוברן

**סקלת קוֹבֶּרן** (באנגלית: Cockburn Scale) היא טכניקה פשוטה לסיווג פרויקטים לפיתוח תוכנה לפי גודל הצוות ודרגת הקריטיות של התוכנה המפותחת. הטכניקה הוצגה לראשונה על ידי אליסטר קוֹבֶּרן בספרו Agile Software Development.
מרכז|ממוזער|450px
בגרסתה הפשוטה, מוצגים שני מאפיינים בטבלה:
* ציר X - מספר האנשים המשתתפים בפיתוח התוכנה באופן ישיר, לרבות ניהול, ארכיטקטורה, תכנות ובדיקות.
* ציר Y - דרגת הקריטיות של התוכנה המפותחת הנמדדת במידת הנזק שיגרם במקרה של כשל בתוכנה (באג). בגרסה בשפה האנגלית, שמות השנתות על ציר זה מופיעים כקיצור של אות אחת בתאי הטבלה.
** **C**omfort - פגיעה בנוחות.
** **D**iscretionary Money - אובדן של סכום כסף קטן.
** **E**ssential Money - אובדן של סכום כסף משמעותי.
** **L**ife - אובדן חיים.
** **M**any Lives - אובדן חיים רבים.

## שימושים
* סקלת קוברן משמשת להגדרת תחום הישימות של מתודולוגיה נתונה. השיטה מאפשרת השוואה מתוקננת בין מתודולוגיות שונות. ראו הרחבה בערך מתודולוגיה לפיתוח תוכנה.
* סקלת קוברן משמשת לאומדן ראשוני של דרגת הקושי של הפרויקט ומסייעת לבחירה של מתודולוגיית פיתוח מתאימה. לדוגמה, פרויקט לפיתוח מערכת מידע לתחום הפיננסי שבו צוות הפיתוח מונה 10 אנשים, יסווג לרוב כפרויקט מסוג D10 או לפעמים גם כ-E10. סוג זה של פרויקטים ניתן לרוב לפתח באחת מהשיטות הזריזות, בלי צורך בהתאמה נוספת של השיטה הנבחרת. לעומת זאת, פרויקט לפיתוח תוכנה לבקרה על התנועה האווירית שבו צוות הפיתוח מונה 130 אנשים, יסווג כפרויקט מסוג M130. בסוג זה של פרויקטים, יש לשים דגש רב על ניהול תצורת התוכנה והתיעוד, וייתכן שיש אף לאמת חלקים בתוכנה.

## ראו גם
* מתודולוגיה לפיתוח תוכנה

## קישורים חיצוניים
* A Practical Guide to Seven Agile Methodologies - מאמר העושה שימוש בסקלת קוברן להשוואת מתודולוגיות זריזות והישימות שלהן

## הערות שוליים

קטגוריה:הנדסת תוכנה
קטגוריה:מתודולוגיות לפיתוח תוכנה
אליעזר ברודסקי

**אליעזר** (**לזר**) **יזראלביץ' בּרודְסקי** (ברוסית: **Лазарь Израилевич Бродский**; 1848 – 19 בספטמבר 1904, שווייץ) היה איל הון ונדבן יהודי-רוסי במאה ה-19 ותחילת המאה ה-20. ריכז בידיו כ-25% מכלל תעשיית הסוכר ברוסיה, והיה מבעלי בתי החרושת לסוכר בקייב, יחד עם אחיו אריה לייבוש.

## קורות חיים
אליעזר היה בנו של ישראל ברודסקי, מייסד ענף הסוכר ברוסיה וענף תעשייני הסוכר במשפחה. ישראל היה בנו של מאיר שור-רבה של העיר ברודי.
הוא המשיך את עסקי אביו ישראל לאחר מותו ב-1888. יחד עם אחיו אריה לייב ירש ברודסקי 24 בתי חרושת ו-3 מעבדות לטיהור הסוכר. הוא פתח מכונים מיוחדים למחקר על תעשיית הסוכר והעסיק אנשי מדע רבים שפיתחו זנים מיוחדים.

ברודסקי עסק גם בפעילות פילנתרופית ובנה את בית הכנסת של ברודסקי בקייב, בתי חולים ליהודים ולנוכרים, מכללות וספריות וכן מימן את הקמת שוק בסרבסקי בקייב. הוא קיבל מממשלות רוסיה את אות הכבוד של סטניסלאוס הקדוש מדרגה שנייה ואת אות הכבוד של אנה הקדושה מדרגה שנייה, כמו כן קיבל את אות לגיון הכבוד מממשלת צרפת בתערוכה העולמית של פריז (1900).

## קישורים חיצוניים

* 
* שושלות תעשייני הסוכר ברוסית
* 

קטגוריה:אנשי עסקים יהודים רוסים
קטגוריה:נדבנים יהודים רוסים
קטגוריה:האימפריה הרוסית: אישים
קטגוריה:מעוטרי אות לגיון הכבוד
קטגוריה:מעוטרי עיטור ולדימיר הקדוש
קטגוריה:יהדות קייב: אישים
קטגוריה:רוסים שנולדו ב-1848
קטגוריה:רוסים שנפטרו ב-1904
שיירת המוות

**שיירת המוות** (בספרדית: **Caravana de la Muerte**) היה כינוייה של יחידת צבא צ'יליאנית אשר, בעקבות ההפיכה הצבאית של שנת 1973 נעה ברחבי הארץ, מנויידת באמצעות מסוק, ואשר חבריה רצחו, או הורו על רצח, של למעלה מ-120 בני אדם אשר הוחזקו במתקני כליאה צבאיים שונים. היחידה פעלה בין ה-30 בספטמבר וה- 22 באוקטובר 1973.

היחידה עברה ממחנה צבאי אחד למשנהו ופקדה על הוצאה להורג של עצורים, או ביצעה בעצמה את גזר הדין, לרוב באמצעות כלי נשק אישיים ומכודנים. הקורבנות נקברו בקברים בלתי מסומנים. קורבנות שיירת המוות היו חברי המפלגה הסוציאליסטית הצ'יליאנית (Partido Socialista de Chile), חברי תנועת השמאל המהפכנית (Movimiento de Izquierda Revolucionaria), המפלגה הקומוניסטית הצ'יליאנית (Partido Comunista de Chile) ואחרים.

אחת מפעולותיה המשמעותיות של שיירת המוות התרחשה בקלאמה (Calama), עת 26 אסירים נבחרו באקראי מתוך רשימת העצורים ונלקחו לפאתי העיר. שם הולקו העצורים בידי החיילים בטרם נורו למוות ונקברו בקבר בלתי מסומן במטרה שגורלם לא יוודע.
 
היחידה הורכבה ממספר קציני צבא ושני חיילי רגלים ומפקדה היה בריגדיר חנרל (מקביל לתת-אלוף בצה"ל) סרחיו אראיינו סטארק (Arellano Stark). קצינים בכירים אחרים שנטלו חלק בשיירת המוות השתלבו מאוחר יותר בתפקידים בכירים בהנהגת הצבא הצ'יליאני. כך, למשל, סגן מפקד היחידה, סרחיו ארדונדו גונסלס (Arredondo González), שמאוחר יותר פיקד על בית הספר לחיל הרגלים הצ'יליאני; פדרו אספינוסה בראבו (Espinoza Bravo), קצין מודיעין שהפך לקצין המבצעים הראשי של המשטרה החשאית הצ'יליאנית (DINA); מרסלו מורן בריטו (Moren Brito), שלאחר מכן פיקד על מחנה הריכוז והעינויים וייה גרימלדי (Villa Grimaldi) ואחרים.

על אף שדו"ח רטיג (Rettig) העריך את מניין הנרצחים במהלך 17 שנות הדיקטטורה הצבאית של אוגוסטו פינושה ב-3,000, היוותה פרשת שיירת המוות אירוע טראומטי במיוחד. זאת בעיקר כיוון שרבים מהקורבנות הסגירו עצמם לרשויות הצבאיות, נמצאו תחת חסות הצבא, לא היוו איום מיידי כלשהו, היו ללא עבר אלים ואף לא איימו לנהוג באלימות.

בשנת 1999 הורה השופט חואן גוסמן טופיה (Guzmán Tapia) על מעצרם של חמישה קציני צבא בדימוס על חלקם בפרשת שיירת המוות. בחודש מרץ 2006 הורה השופט ויקטור מונטיגליו (Víctor Montiglio) על מעצרם של 13 קצינים בדימוס באשמת רצח. ב-17 ביולי 2006, הסיר בית המשפט העליון הצ'יליאני את חסינותו של פינושה בשל מעורבותו בפרשה, ובכך הפך את פסיקתו הקודמת בעניין.. לבסוף, ביום ה-28 בנובמבר 2006 תבע מונטיגליו את פינושה והורה על מעצרו במעצר בית. ימים ספורים לאחר מכן אושפז פינושה בבית חולים צבאי עקב התקף לב ונפטר ב-10 בדצמבר 2006.

## ראו גם
*מבצע קונדור

## קישורים חיצוניים
*שיירת המוות באתר זיכרון וצדק 
*ניתוח משפטי מנקודת מבט סוציאליסטית 
*דיווח על מעצר קציני הצבא ב BBC News 

## הערות שוליים

קטגוריה:הדיקטטורה הצבאית בצ'ילה
קטגוריה:1973
קטגוריה:מעשי טבח
כף הערווה

באנטומיה של בני אדם ושל יונקים בכלל, **כֵּף הָעֶרְוָוה** (בלטינית: Mons pubis; שפירושה "הר הערווה") היא מסה מעוגלת של רקמת שומן שנמצאת במאחה עצמות החיק (Symphysis pubis) מעל לאיברי המין.  

## אנטומיה
אצל נשים קרויה כף הערווה גם "הר ונוס" (בלטינית: Mons veneris), והיא מסיימת בשפתי הפות. 

למרות שמצויה אצל גברים ונשים כאחד, כף הערווה נוטה להיות גדולה יותר אצל נשים. הרקמה השומנית שבה רגישה לאסטרוגן, וגדלה לכדי לרכס מובהק עם תחילת ההתבגרות המינית של נערות. כמו כן, מתכסת כף הערווה בשׂער ערווה. לעיתים קרובות היא הופכת פחות בולטת עם הירידה בהורמון אסטרוגן שחווה הגוף במהלך גיל המעבר. 

## בתרבות ובחברה
אף כי אינה חלק מאיברי המין החיצוניים עצמם, ניתן לראות בכף הערווה כאזור מעורר תאווה והוא נחשב לארוטי ביותר בתרבויות רבות. לאורך ההיסטוריה, הסרתם המלאה או החלקית של שיער הערווה הייתה נפוצה בחברות רבות, ולאחרונה היא נפוצה בעולם המערבי. ההסרה המלאה של שיער הערווה על ידי שימוש בשעווה, בסוכר או בגילוח, המוכרת כ"שעווה ברזילאית", הפכה למקובלת בשנים האחרונות. 

בנסיבות מסוימות, כף הערווה נתונה לאידיאלים אסתטיים מעבר להסרת שיער. בהתאמה, מוצעים ניתוחים פלסטיים המשנים את צורת כף הערווה לאידיאל הנחשק. אידיאלים אלו עלולים להיות מושפעים מהעדפות אישיות, מנורמות תרבותיות עכשוויות, או מלחצים חברתיים.
ממוזער|203x203 פיקסלים|פירסינג "כריסטינה"
צורות קישוט קבועות במטרה להעצים את המשיכה האסתטית של אזור זה הם הנבירה (ביפנית: 花弁), צילוק לצרכים קוסמטיים, או פירסינג כמו פירסינג "כריסטינה" או פירסינג "נפרטיטי". המושג "ואג'זל" מתייחס לקישוט לא-קבוע של כף הערווה עם קישוטי קריסטל.

### אזכור בהלכה
בעיסוק בהלכות איילונית, מכנה המשנה את כף הערווה "שיפולי מעיים".

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אגן
קטגוריה:פות
אלויס אלצהיימר

[שמאל|ממוזער|220px|לוח הזיכרון של אלויס אלצהיימר בו[ורוצלב, פולין]]
**אלויזיוס "אָלוֹיס" אלצהיימר** (בגרמנית: **Alois Alzheimer**; 14 ביוני 1864 – 19 בדצמבר 1915) היה נוירופתולוג ופסיכיאטר גרמני. אלצהיימר מוכר בזכות תיאור המקרה הראשון של 'שיטיון (דמנציה) קדם-סנילי' שנקרא לימים מחלת אלצהיימר על שמו.

## ביוגרפיה
אלצהיימר נולד בעיירה מרקטברייט שבבוואריה. אביו היה עורך דין בעיירה. הוא למד באוניברסיטאות של ברלין, טיבינגן, וירצבורג ואשפנבורג. בשנת 1887 קיבל תואר דוקטור לרפואה מאוניברסיטת וירצבורג. באותה שנה עסק חמישה חודשים בטיפול בהפרעות נפשיות בקרב נשים, ואחר-כך קיבל משרה בבית החולים הפסיכיאטרי בפרנקפורט.

באותו מוסד עבד גם הנוירולוג פרנץ ניסל (Franz Nissl) שפיתח שיטה לצביעת החלקים ההיסטולוגיים של המוח. בשנת 1901 החל אלצהיימר לטפל בחולה אוגוסטה דטר (Auguste Deter). הגברת דטר הראתה תסמינים התנהגותיים משונים, ובהם אובדן זיכרון קצר-טווח, בלבול, חוסר התמצאות ושינויים באישיות.

דטר מתה באפריל 1906 ואלצהיימר שלח את מוחה ואת רישומי הטיפול שלה למינכן, שם עבד במעבדתו של הפסיכיאטר הנודע אמיל קרפלין (Emil Kräplin). יחד עם שני מדענים איטלקים השתמש אלצהיימר בשיטת הצביעה של ניסל ובעזרתה מצא במוחה של דטר משקעי עמילואיד וסבכים סיביים בתאי העצב. ב-3 בנובמבר 1906 הציג אלצהיימר לראשונה את ממצאיו על החולה דטר ועל הסימנים הקליניים של שיטיון קדם-סנילי לפני קהל של אנשי מקצוע.

אמיל קרפלין כינה את השיטיון מן הסוג הזה "מחלת אלצהיימר" באחד מספריו, ובזכותו נפוץ השם הזה ברחבי העולם. ב-1911 כבר אבחנו רופאים חולי אלצהיימר בארצות הברית.

באמצע דצמבר 1915 חלה אלצהיימר כשנסע ברכבת לאוניברסיטת ורוצלב (אז **ברסלאו**), שם מונה לפרופסור לפסיכיאטריה בשנת 1912. קרוב לוודאי שסבל מקריסת כליה ותפיחת לב כתוצאה מזיהום. הוא מת מדום לב בברסלאו.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:פסיכיאטרים גרמנים
קטגוריה:נוירולוגים גרמנים
קטגוריה:פתולוגים גרמנים
קטגוריה:בוואריה: אישים
קטגוריה:נוצרים רומים-קתולים גרמנים
קטגוריה:גרמנים שנולדו ב-1864
קטגוריה:גרמנים שנפטרו ב-1915
מטבוחה

שמאל|ממוזער|250px|מטבוחה
**מטבוחה** (מערבית: **مطبوخة**, בערבית לובית: **מרדומה**, בערבית תוניסאית: **מרמומה**, ונקרא בעברית גם **סלט מבושל**) הוא סלט שעשוי לרוב מעגבניות, משום, שמן ומפלפלים חריפים קלויים מבושלים יחד. מקור השם בשפה ערבית ומשמעותו "מבושלת".

מאכל זה הובא לישראל על ידי העולים מצפון אפריקה, בסיס המאכל קבוע וכולל עגבניות, פלפלים חריפים קלויים, שמן ושום, אך הוא משתנה מעט ממדינה למדינה.

המטבוחה היא מאכל נפוץ במטבח הישראלי.

## בתרבות

* להקה ישראלית נקראת בשם מטבוחה פרוג'קט.
* להקת הבילויים הוציאו שיר בשם "מטבח אל יהוד", שם מופיע משחק מילים עם המילה "מטבוחה".

## קישורים חיצוניים

קטגוריה:סלטים
קטגוריה:מתאבנים
קטגוריה:המטבח הערבי
קטגוריה:המטבח היהודי המרוקאי
קטגוריה:המטבח הצפון-אפריקאי
קטגוריה:המטבח התוניסאי
קטגוריה:המטבח הלובי
קטגוריה:המטבח המרוקאי
קטגוריה:מאכלי עגבניות
קטגוריה:מאכלי פלפל
קטגוריה:המטבח הערבי: סלטים
הומוגמיה

**הומוגמיה** הוא מונח המתאר דפוס נישואין בין אנשים בעלי אותם מאפיינים סוציולוגיים. למרות קיומו של שוק בחירה רחב, אנשים נוטים לבחור בן זוג על בסיס דמיון סוציאלי. אנשים מעדיפים לבחור בני זוגם מאותו רקע חברתי, כלכלי, דתי או השכלתי. 

בחברה הישראלית הייתה מקובלת במשך שנים רבות הומוגמיה על רקע עדתי. עם השנים התעמעם ההבדל בין יוצאי העדות השונות וירדה חשיבותה של שאלת המוצא; גורמים הישגיים, כגון השכלה - **הומוגמיה חינוכית**, הפכו להיות הקריטריונים המשמעותיים יותר בבחירת בני זוג. בקרב היהדות החרדית עדיין מתקיימת הומוגמיה על בסיס שיוך לפלגים החרדיים השונים (ליטאים, חסידים, חרדים ספרדים) ולתת-קבוצות בתוך פלגים אלו.

## ראו גם
* נישואים בין-עדתיים בישראל

## לקריאה נוספת
* יוסי שביט וחיה שטייר, **עדתיות והשכלה בדפוסי נישואין בישראל: שינויים בחלוף הזמן**. מגמות לח (2), 1997, עמ' 207-225.

קטגוריה:נישואים
מיליונים

**מיליונים** (באנגלית: **Millions**) הוא סרט דרמה-קומי אנגלי שיצא בשנת 2004 בבימויו של דני בויל.

## עלילה
אחרי פטירת אימו, דמיאן בן ה-7 ומשפחתו עוברים לפרוור במנצ'סטר. דמיאן מתעניין בקדושים הנוצריים ואוהב לצפות ברכבות, כך שהדבר הראשון שהוא עושה הוא לקחת את הארגזים הריקים שנותרו אחרי המעבר ובונה איתם מעין בית קטן אל מול פסי הרכבת שנמצאים במרחק מה מביתו. מספר ימים אחר כך, דמיאן "פוגש" בבית המאולתר שלו קדושה נוצרייה שמתה במאה ה-12. לאחר השיחה עימה עף תיק מהרכבת שעברה, ונוחת על ערימת הקרטונים שדמיאן בנה. דמיאן פותח את התיק ומגלה שיש בפנים מיליוני לירות שטרלינג. גם אחיו הגדול של דמיאן, אנתוני, רואה את התיק וכיוון שבעוד 12 ימים הפאונד יומר לאירו, אנתוני מחליט שחייבים להשקיע אותו. אך דמיאן מאמין כי יש לתרום את הכסף לעניים.

בסופו של דבר, לאחר תרומות מרובות ובזבוזים מועטים, מתגלה האמת: התיק נגנב מרכבת שהתכוונה להעביר את הכסף לממשלה. דמיאן ואנתוני נשלחים לחקירה בחדרו של מנהל בית הספר, אך נחלצים מזה. דמיאן מפקפק במתנה שנפלה אליו מהשמיים. מספר ימים קודם לכן, הגיע אחד הגנבים של הכסף לפרוור ודרש את הכסף, וכעת אותו גנב יודע שכל הכסף נמצא אצל דמיאן ודורש אותו בחזרה. אביו של דמיאן מתיידד עם תורמת גדולה לארגון העוזר למגר את הרעב באתיופיה, אך הם מסרבים לתרום את הכסף כאשר נודע להם שפרצו לביתם. בסופו של דבר מוחלט לתרום את הכסף לילדי אתיופיה, כפי שדמיאן רצה.

בסרט זה דני בויל משלים את החסר מסרטו "טריינספוטינג" שיצא 8 שנים לפני כן, כאשר בסרט זה לא הוזכרה צפיית הרכבות (שכן זהו שם הסרט: Train-Spotting צפיית-רכבות).

## קישורים חיצוניים

קטגוריה:סרטי 2004
קטגוריה:סרטי דני בויל
קטגוריה:סרטי דרמה בריטיים
קטגוריה:סרטים באנגלית
קטגוריה:סרטים על ילדים
קטגוריה:ערכים שבהם תבנית בריטניקה אינה מתאימה
New York

**New York** הוא אלבום קונספט של לו ריד מ־1988 המורכב מ־14 שירים הבנויים כסצנות ומערכונים הלקוחים מתוך הווי החיים בעיר ניו יורק. האלבום התקבל בחמימות רבה על ידי מעריציו של ריד והמבקרים כחזרה לסגנונה של להקת הוולווט אנדרגראונד אותה הקים ריד בשנות השישים. מבקרים רבים מתייחסים אליו כיום כיצירת מופת וכאלבומו הטוב ביותר של ריד. האלבום התאפיין בגישה ישירה לרוק אנד רול שהייתה נדירה באותה התקופה והוביל את תהליך "החזרה ליסודות" של הזרם המרכזי של הרוק האמריקאי בסוף שנות השמונים. בחוברת המצורפת ממליץ ריד למאזין להקשיב לאלבום כולו כמקשה אחת, "כאילו הוא היה ספר או סרט קולנוע". 

ריד מנגן באלבום עם להקה חדשה הכוללת את הגיטריסט מייק ראת'קי, הבסיסט רוס ואסמן והמתופף פרד מאהר. מורין טאקר התארחה על כלי הקשה ב־"Dime Story Mystery". באלבום מתייחס ריד לראשונה לנושאים גלובליים יותר מאשר אלה שהתייחס אליהם בשיריו עד אז: הוא מתייחס להשפעתה ההרסנית של מחלת האיידס ב־"Halloween Parade", למעגל האכזרי המאפיין את בעיית ההתעללות בילדים ב־"Endless Cycle" ולבעיית חסרי הבית ב־"Xmas in February". בשירים האישיים יותר ריד מתייחס אל האפשרויות הגלומות בהורות ("Beginning of a Great Adventure") ומספיד את פטרונו לשעבר אנדי וורהול ("Dime Store Mystery"). ריד התייחס ללהיט הגדול ביותר מתוך האלבום, ".Dirty Blvd", בהערות שצירף לאלבום האוסף "NYC Man" מ־2003, כאל אחד מהלחנים הקשים ביותר לכתיבה עליהם עבד, על אף המבנה הפשוט שלו ("קשה לרוץ כשמרביצים לך על הירכיים עם מתלה מעילים; פדרו חולם שהוא גדל והורג את אבא אך הסיכוי לכך קלוש, הוא הולך אל השדרה המטונפת").

## רשימת השירים
:כל השירים מאת ריד אלא אם כן מצוין אחרת.
# Romeo Had Juliette – 3:09
# Halloween Parade – 3:33
# Dirty Blvd. – 3:29
# Endless Cycle – 4:01
# There Is No Time – 3:45
# Last Great American Whale – 3:42
# Beginning of a Great Adventure – 4:57 (ריד, מייק ראת'קי)
# Busload of Faith – 4:50
# Sick of You – 3:25
# Hold On – 3:24
# Good Evening Mr. Waldheim – 4:35
# Xmas in February – 2:55
# Strawman – 5:54
# Dime Store Mystery – 5:01

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אלבומי לו ריד
קטגוריה:אלבומים באנגלית
קטגוריה:אלבומי חברת סייר רקורדס
שבטבט

**שְׁבַטְבַּט** (שם מדעי: *Equisetum*) הוא סוג יחיד במשפחת ה**שבטבטיים** והוא שייך לצמחים וסקולריים חסרי זרע. זהו הסוג היחיד הקיים בימינו במחלקת **בעלי הפרקים**. באירופה הוא נחשב כעשב שוטה והוא משמש כתרופת סבתא, אם כי יעילותו לא הוכחה.

## תיאור כללי
השבטבט נחשב כמאובן חי כיוון שסוג זה הוא השריד האחרון למחלקת Equisetopsida במערכת השרכאים. משפחה דומה שכבר נכחדה היא ה**קלמיטים** (Calamitaceae) שממנה נמצאו שרידי מאובנים מתקופת הדבון והפרם, לפני כ-375 מיליון שנה. שרידים אלה היו מעוצים, הגיעו לגובה של כ-30 מטרים ולקוטר גזע של כמטר אחד.

השבטבט גדל בסביבה לחה, לעיתים אף במים, ומסתפק בחצי-צל.
ענפי השבטבט למיניו מחוספסים הודות לתאים צורניים המצויים באפידרמיס. אלה גורמים לשחיקת שיניהם של בעלי חיים המנסים לאכול מהם ועל ידי כך מגינים על הצמח. במהלך האבולוציה למדו מרבית היונקים אוכלי העשב להימנע מאכילת הצמח.

לפי מפרש התלמוד, רש"י, הצמח שימש לשיוף כלי עץ.
## תפוצה
מספר מינים מסוגלים ליצור הכלאה לכן חלוקים החוקרים לגבי מספר המינים הקיים בסוג. ישנה הסכמה על הימצאותם של 15 עד 20 מינים שונים.
בארץ ישראל נפוצים שני מיני שבטבט: 
* שבטבט ענף (*Equisetum ramosissimum*) 
* שבטבט גדול (*Equisetum telmateia*)
* בנוסף נפוץ בגינות הנוי המין האקזוטי שבטבט חורפי (*Equisetum hyemale*)

## קישורים חיצוניים

* 

## הערות שוליים

*
קטגוריה:צמחי מרפא
קטגוריה:טקסונים שתוארו בידי קארולוס לינאוס
קטגוריה:צמחים שתוארו ב-1753

קטגוריה:משפחות צמחים
גשר נמל סידני

**גשר נמל סידני** (באנגלית: **Sydney Harbour Bridge**) הוא גשר החוצה את מפרץ ג'קסון, ומשמש לתנועה של כלי רכב והולכי רגל בין אזור מרכז העסקים של סידני לבין הגדה הצפונית, בין הפרברים דוז פוינט ומילסונס פוינט.

הגשר נבנה והוקם בין השנים 1932-1923, והיה המבנה הגדול ביותר בעיר עד שנת 1967. מראה הגשר על רקע המים בנמל, וליד בית האופרה של סידני הוא תמונה שמסמלת את סידני ואת אוסטרליה.

לפי ספר השיאים של גינס, זהו הגשר המתוח הרחב ביותר בעולם וגשר הפלדה בעל הקשת הגדולה ביותר בעולם כשחלקו העליון גבוה ב-134 מטר מעל פני הנמל.

## קישורים חיצוניים

*
* 

ממוזער|ימין|הקמת הגשר, בערך 1925–1927

קטגוריה:סידני: מבנים
קטגוריה:סידני: תחבורה
נמל סידני
קטגוריה:שיאי גינס
מלחם

**מלחם** הוא מתקן להתכת מתכת הלחמה המבוססת על בדיל ומשמשת, בין השאר, להלחמת רכיבים אלקטרוניים למעגלים מודפסים.
שמאל|ממוזער|250px| 
קיימים מלחמים שונים למטרות שונות באיכויות שונות: ממלחם תעשייתי מבוקר מחשב המלחים מעגלים שלמים על פס ייצור ועד מלחמים ידניים פשוטים לעבודות אלקטרוניקה קטנות.

המלחמים השונים נבדלים זה מזה בהספק שהם מייצרים, בטמפרטורה שהם מספקים ובנוחות השימוש בהם.

רוב המלחמים ניצבים על כן מיוחד המבודד אותו מהסביבה על מנת למנוע קבלת כוויות מהמלחם החם. על הכן יש בדרך כלל ספוג ספוג במים שמשתמשים בו על מנת לנקות את המלחם משאריות של סגסוגת ההלחמה.

במלחם לעיתים משולב מכוון לשליטה בטמפרטורה וכפתור לכיבוי והדלקה של המלחם (במלחמים מסוימים מכוונים אלה נמצאים בכן), אך רובם של המלחמים פועלים פשוט כשמחברים אותם למתח ואין בהם אמצעי לשליטה בטמפרטורה.

## קישורים חיצוניים

* 

קטגוריה:הלחמה
קטגוריה:כלי עבודה חשמליים
גלריית דגלי איטליה

דגלי מחוזות איטליה, האזורים האוטונומיים באיטליה, וערי איטליה:

## ראו גם
*דגל איטליה

## קישורים חיצוניים

קטגוריה:איטליה: סמלים לאומיים
איטליה
קזואר

**קָזוּאָר** (שם מדעי: *Casuarius*) הוא סוג של עופות גדולים, חסרי יכולת תעופה, המצויים ביערות הגשם של גינאה החדשה וצפון-מזרח אוסטרליה. זהו הסוג היחיד במשפחת ה**קזואריים** (Casuariidae).

הקזואר דומה בצורתו החיצונית ליען ולאמו. הקזואר המצוי, החי בגינאה החדשה, הוא העוף הרביעי בגודלו לאחר האמו ושני מיני היען.

## מאפיינים

הקזוארים שייכים לסדרת העופות הקדומים חסרי שיניים, שבה כלולים בין היתר גם האמו, היען והקיווי.
הקזוארים, בניגוד לעופות הגדולים האחרים, הם שוכני יערות עבותים. הם מצויים בדרך-כלל ליד נתיבי מים, ומסוגלים לפלס את דרכם בזריזות בסבך ואף לשחות היטב. הם ניזונים מצמחים, פירות ובעלי חיים קטנים כדוגמת נחשים, צפרדעים וחלזונות.

לרגלי הקזוארים שלוש אצבעות. נוצותיהם צרות, מתולתלות וצבען שחור מבהיק. על ראשם "קסדה" קרטינית (החומר ממנו עשויות קרניים של בעלי חיים). הקסדה משמשת אותם כאיבר חיתוך לפילוס דרך בסבך היער וככלי נשק. לצווארם הקרח גדילים וקיפולי-עור בצבעים עזים האופייניים לכל מין. הנקבות גדולות וצבעיהן בהירים יותר.

הקזוארים בדרך כלל ביישנים. הם בעלי חיים חשאיים של מעמקי היער, ומומחים בהיעלמות בסבך. בעת סכנה יעדיפו להשתטח על הקרקע, או יפתחו בריצה דרך היער, כשהם מסיטים את הענפים הצידה בעזרת קסדתם. עם-זאת, הם בעלי כוח רב ונחשבים מסוכנים אם נדחקו לפינה, הופתעו או חשים שאפרוחיהם בסכנה. רגליהם מצוידות בטפרים גדולים וחדים. מהלומה מכוונת היטב של אחת מרגלי הקזואר עשויה לגרום לפציעה קשה ואף להמית בן אדם. בשל כך הקזואר נחשב לעוף המסוכן ביותר בעולם, ובגני החיות יש התייחסות מיוחדת לתנאי הכליאה שלו.

## רבייה
הזכר מכין קן מעלים והנקבה מטילה בין שלוש לשמונה ביצים גדולות, שמשקל כל אחת כ-650 גרם. קליפת הביצה ירוקה-כחולה ומחוספסת. לאחר מכן מסתיים תפקידה והיא עוזבת כדי להזדווג ולהטיל ביצים בקנים אחרים.  הזכר הוא שדוגר על הביצים, ולאחר כ-50 ימים, כשיבקעו האפרוחים, הוא יהיה צמוד אליהם ביער ויגן עליהם במשך כ-9 חודשים. כסות האפרוחים - בגווני חום עם פסי אורך לבנים -  מקנה להם הסוואה מפני טורפים.

## מינים

עד כה (2024) זוהו שלושה מיני קזוארים:
*קזואר מצוי (*Casuarius casuarius*) – כתפיו בגובה 85 ס"מ. מגרונו משתלשל זוג גדילים אדומים, החלק העליון של הצוואר הוא כחול ובעל קמטים. קסדת ראש גדולה. תפוצה: חלקה הדרומי של גינאה החדשה והאיים הסמוכים.
*קזואר חד-גדיל (או קזואר צפוני; *Casuarius unappendiculatus*) – הנציג הגדול של המשפחה, כתפיו בגובה 150 ס"מ, קסדתו משוטחת וצווארו הכחול מוקף בחלקו התחתון בטבעת אדומה של נוצות. מין זה נושא רק גדיל בודד המשתלשל ממרכז החלק התחתון של הצוואר.
*קזואר בנט (*Casuarius bennetti*) – כתפיו בגובה 75 ס"מ, חסר גדילים וקסדתו איננה מפותחת. על צווארו כתמים חשופים גדולים בצבעי כחול וכתום. תפוצה: החבלים המערביים והמזרחיים של גינאה החדשה.
*מין נוסף מהסוג, *Casuarius lydekkeri* נכחד.

האויב העיקרי של הקזוארים הוא האדם. סביבתם הטבעית מתמעטת והילידים צדים אותם בעבור בשרם הטעים ולפעמים הם גם משמשים כמטבע (יקר) עובר לסוחר. עם זאת, מצב השימור של שלושת המינים מוגדר ללא חשש. אוכלוסייתם מוערכת כיום בין 1,600 ל-11,000 פרטים.

## קישורים חיצוניים

* 

## הערות שוליים

*
קטגוריה:בעלי חיים שתוארו ב-1760
קטגוריה:טקסונים שתוארו בידי מטוראן ז'אק בריסון
קטגוריה:קזואראים
מיקולה אבילוב

**מיקולה ויקטורוביץ' אבילוב** (באוקראינית: **Мико́ла Ві́кторович Аві́лов**; נולד ב-6 באוגוסט 1948) הוא אתלט יהודי-סובייטי בעבר. הוא אלוף אולימפי ושיאן עולם בקרב עשר ממינכן 1972.

## קורות חיים
אבילוב נולד באודסה, אוקראינה למשפחה יהודית. 

את ראשית דרכו כאתלט עשה אבילוב במועדון דינמו אודסה. באולימפיאדת מקסיקו סיטי (1968) הוא סיים במקום רביעי בקרב עשר בתוצאה של 7909 נק'.

באוניברסיאדה שנערכה בטורינו בשנת 1970 זכה אבילוב במדליית זהב בקרב עשר (7803 נק').

### אלוף אולימפי
באולימפיאדת מינכן (1972) זכה במדליית זהב בקרב עשר בשיא עולם חדש של 8454 נקודות. שיא זה החזיק מעמד 3 שנים ונשבר על ידי ברוס ג'נר מארצות הברית (8524 נקודות).

באולימפיאדת מונטריאול (1976), זכה אבילוב במדליית ארד בקרב עשר בתוצאה של 8369 נקודות ולא הצליח להגן על תוארו. במדליית זהב זכה ג'נר בשיא עולם חדש של 8618 נקודות ובמדליית כסף זכה גידו קרצ'מר ממערב גרמניה (8411 נקודות).

במבחנים לאולימפיאדת מוסקבה (1980) סיים אבילוב במקום חמישי ולא הצליח להיכלל בנבחרת של ברית המועצות. לאחר שפרש מספורט תחרותי החל לעבוד כמאמן.

## חיים אישיים
אבילוב נשוי לוולנטינה קוזיר אתלטית בעבר, בעלת מדליית ארד אולימפית בקפיצה לגובה ממקסיקו סיטי 1968. הזוג מתגורר באודסה.

## תארים והישגים
בשנת 1972 הוענק לאבילוב עיטור פועלי הדגל האדום.

## ראו גם
* התפתחות שיא העולם בקרב עשר 

## קישורים חיצוניים

קטגוריה:ספורטאים יהודים סובייטים
קטגוריה:ספורטאים יהודים אוקראינים
קטגוריה:אתלטים יהודים
קטגוריה:אלופים אולימפיים: קרב-10 וקרב-5 (גברים)
קטגוריה:מעוטרי עיטור הדגל האדום של העמל
קטגוריה:אלופים אולימפיים יהודים
קטגוריה:אתלטים באולימפיאדת מקסיקו סיטי (1968)
קטגוריה:אתלטים באולימפיאדת מינכן (1972)
קטגוריה:אתלטים באולימפיאדת מונטריאול (1976)
קטגוריה:משתתפים יהודים באולימפיאדת מקסיקו סיטי (1968)
קטגוריה:משתתפים יהודים באולימפיאדת מינכן (1972)
קטגוריה:משתתפים יהודים באולימפיאדת מונטריאול (1976)
קטגוריה:שיאני עולם סובייטים: אתלטיקה
קטגוריה:שיאני עולם יהודים
קטגוריה:אלופים אולימפיים סובייטים: אתלטיקה
קטגוריה:זוכי מדליית ארד אולימפית סובייטים: אתלטיקה
קטגוריה:אלופי האוניברסיאדה באתלטיקה
קטגוריה:סובייטים שנולדו ב-1948
י"א בטבת

על פי הלוח העברי הקבוע, פרשת בר המצווה של ילד שנולד בי"א טבת היא ברוב השנים פרשת ויחי. אבל אם בר המצווה חל בשנה חסרה המתחילה בשבת (שנה מקביעות זחא או זחג) פרשת בר המצווה היא פרשת ויגש.

## חגים ומועדים
* תענית ציבור ופורים שני בקהילת לונדנבורג , לזכר קריסת כיפת בית הכנסת בשנת ה'תנ"ח. התענו מחצית היום ואמרו סליחות, ובמחצית השנייה קיימו יום שמחה והודאה על כך שלא היו אבדות בנפש.
* פורים שני בקהילת לפנטו.

## אירועים היסטוריים
* ד'ש"ט – מוחמד מתחיל במסע לכיוון מכה ביחד עם הצבא שלו.
* ה'תש"ב – הקראת הכרוז של אבא קובנר "אל נלך כצאן לטבח!" הקורא לנוער היהודי להתארגן למאבק חמוש בנאצים.
* ה'תש"ט – פתיחת שיחות רודוס.
* ה'תשי"ב – מנחם בגין עומד בראש ההפגנה נגד הסכם השילומים בכיכר ציון, שמתפתחת להתפרעות מול בניין הכנסת.
*ה'תשמ״א – מבצע סיגל, בו פשטו לוחמים מחטיבת הצנחנים על בסיס מחבלים בלבנון, במטרה לפגוע במחבלים ולהרוס תשתיות טרור.

## נולדו
* ה'תרס"ז – יעקב כ"ץ, חבר הכנסת מטעם פועלי אגודת ישראל (נפטר ב-ה'תשכ"ח).
* ה'תרצ"ז – מאשה לובלסקי, מזכ"ל נעמת וחברת הכנסת מטעם העבודה.
* ה'תשי"א – חיים הכט, שדרן רדיו ומנחה טלוויזיה
* ה'תשט"ו – חיים פרייליכמן, מנכ"ל בנק אגוד.

## נפטרו
* ה'תרי"ב – רבי שלמה אֵיגֶר, רבן של קאליש ופוזנן ובנו של רבי עקיבא איגר. (נולד בה'תקמ"ז)
* ה'תרכ"ג – רבי שלמה זלמן אולמן, אב"ד מאקו (מאקאווא), מחבר ספר השו"ת יריעות שלמה.
* ה'תרנ"א – שמואל יוסף פין, סופר וחוקר בן תנועת ההשכלה, מראשי הקהילה היהודית בוילנא, ומראשי "חובבי ציון" בליטא. (נולד בט"ו בתשרי ה'תקע"ט)
* ה'תרס"ח – רבי שלמה יהודה טבק, ראב"ד קהילת סיגט ומגדולי הפוסקים ביהדות הונגריה. (נולד בה'תקצ"ב)
* ה'תרע"ג – רבי יהושע הורוביץ, האדמו"ר השלישי מדז'יקוב ומחבר "עטרת ישועה". (נולד בט"ו באדר ה'תר"ח)
* ה'תרצ"א – הרב שלמה זלמן כהנא שפירא מירושלים, ראש ישיבת המקובלים שער השמים.
* ה'תש"א – ישי שור, מתמטיקאי יהודי (נולד בה'תרל"ה).

----
* י' בטבת – י"ב בטבת
* טבת

## הערות שוליים

ד11
י11